Atpūta (žurnāls)

**Atpūta** (vecajā ortogrāfijā: Atpuhta) bija ilustrēts literārs Baltijas provinču, vēlāk Latvijas nedēļas žurnāls latviešu valodā. Iznāca 1911.—1912. un 1924.—1941. gadā. Žurnālu izdeva laikraksta "Jaunākās Ziņas" redakcija.

## Vēsture

"Atpūtas" pirmais numurs iespiests 1911. gada 1. maijā, sākotnēji tas iznāca divas reizes mēnesī ar 7000 eksemplāru tirāžu kā ilustrēts literārs un zinātnisks žurnāls un maksāja 10 kapeikas. Pirmais izdevējs bija Haims Blankenšteins, redaktors Antons Benjamiņš. Žurnāls "Atpūta" jau no pirmajiem numuriem bija bagātīgi piesātināts ar ilustrācijām. 1912. gada janvārī H. Blankenšteins un A. Benjamiņš atstāja žurnāla vadību, viņu vietā nāca J. Siliņš un Ā. Kūlbergs, bet žurnāls pēc trim numuriem 1912. gadā beidza iznākt.

Attēls:Atpuhta 1911. gada 1. maijā.jpg|1911. gada 1. maijā


1924. gadā A. Benjamiņš, būdams laikraksta "Jaunākās Ziņas" redaktors, atsāka žurnāla izdošanu, kas kļuva par populārāko Latvijas nedēļas žurnālu. Tajā publicēja daudz krāsu fotogrāfiju, bija publikācijas par daudzveidīgām tēmām: izglītību, zinātnes un tehnikas sasniegumiem, par modi un mājsaimniecību, bija materiāls bērniem, atbilstoši "demokrātiskajai gaumei" ar turpinājumiem publicēja garstāstus un romānus. Tā metiens izdošanas laikā pieauga no 6 tūkstošiem līdz vairāk nekā 70 tūkstošiem eksemplāru.


Attēls:Atpuhta.jpg|1927. gada 21. janvārī
Attēls:Atpuhta 1927. gada 1. jūlijā.jpg|1927. gada 1. jūlijā
Attēls:Atpuhta 1928. gada 3. janvārī.jpg|1928. gada 3. janvārī
Attēls:Atpuhta 1929. gada 15. februārī.jpg|1929. gada 15. februārī
Attēls:Atpuhta 1929. gada 20. decembrī.jpg|1929. gada 20. decembrī
Attēls:Atpūta, Nr.375 (08.01.1932)-Anna.Brigadere.pdf|1932. gada 8. janvārī
Attēls:Atpūta, Nr.382 (26.02.1932)-Emilija.Viesture.pdf|1932. gada 26. februārī
Attēls:Atpūta, Nr.401 (08.07.1932)-Janis.Dimza.Janis.Dalins.pdf|1932. gada 8. jūlijā
Attēls:Atpuhta Nr. 447 (1933).jpg|1933. gada maijā
Attēls:Atpuhta 1934. gada 16. februārī.jpg|1934. gada 16. februārī
Attēls:Atpuhta 1934. gada 27. jūlijā.jpg|1934. gada 27. jūlijā
Attēls:Atpuhta 1934. gada 23. novembrī.jpg|1934. gada 23. novembrī
Attēls:Atpuhta 1935. gada 1. novembrī.jpg|1935. gada 1. novembrī
Attēls:Eduards VIII Vindzors Edward Albert Christian George Andrew Patrick David of Windsor Atpūta.pdf|1936. gada 31. janvārī
Attēls:Atpūta, Nr.595 (27.03.1936)-Emilija.Viesture.pdf|1936. gada 27. martā
Attēls:Atpuhta 1937. gada 30. aprīlī.jpg|1937. gada 30. aprīlī
Attēls:Atpūta, Nr.653 (07.05.1937) Dzordzs VI (vāks).jpg|1937. gada 7. maijā
Attēls:Atpūta, Nr.654 (15.05.1937)-Karlis.Ulmanis-vaks.pdf|1937. gada 15. maijā
Attēls:Atpūta, Nr.730 (28.10.1938)-Alida.Vane-vaks.pdf|1938. gada 28. oktobrī
Atpūta 1938. gada 16. decembrī.jpg|1938. gada 16. decembrī
Attēls:Vadoņa emblēma Atpūta 1939.jpg|1939. gada 12. maijā


### Pēc okupācijas
Pēc Latvijas okupācijas žurnāla 816. numurs 1940. gada 21. jūnijā iznāca ar titullapu Jāņu noformējumā, nākamajās lappusēs bija redzams jaunatklātais Dobeles atbrīvošanas piemineklis, attēli no Latgales Dziesmu svētkiem Daugavpilī, Anša Cīruļa glezna, kurā attēlots Jānis, blakus attēli no Vērmahta ieņemtās Parīzes.
817. numura 28. jūnijā pirmajā lapā bija attēloti siena pļāvēji, tālāk R. Tilberga gleznas "Lūdzēja meitene" reprodukcija un daži foto ar Višinski un demonstrantiem. R. Celma raksts "Kā īri cīnījās par savu neatkarību" ar beigu rindām "Es mirstu par savu dzimteni", iespējams atgādināja, ka 22. jūnijā bija apglabāts pašnāvību izdarījušais ģenerālis Ludvigs Bolšteins.

Pēc okupācijas pārejas perioda beigām un Latvijas aneksijas 823. numurs 9. augustā iznāca ar PSRS slaucējas attēlu no Aizbaikāla Staļina kohoza uz vāka. Vēlākajos numuros uzraksts "Atpūta" uz žurnāla vāka bija ar melniem burtiem, arī iepriekšējais, turklāt ar baltu svītru kā sēru karodziņam. Rakstu saturs strauji mainījās, uz vāka bija redzami pirmais un otrais Latvijas kompartijas sekretāri (J. Kalnbērziņš un Ž. Spure). Tas ir redzams arī saglabājušos žurnāla eksemplāros, tikai melnā krāsa līdz ar burtiem tikpat kā nav redzama. "Atpūtas" saturs kļuva aizvien padomiskāks, par kulmināciju varētu uzskatīt pēdējo, 1941. gadā iznākušo numuru ar J. Sudrabkalna Jāņu tēlojumu.
Žurnāla izdevēju Emīliju Benjamiņu 1941. gada 14. jūnijā deportēja uz Usoļlagu, kur viņa mira 1941. gada septembrī, "Atpūtas" izdošanu pārtrauca 1941. gada 27. jūnijā, neilgi pēc Vācijas karaspēka iebrukuma Latvijā. Uz pēdējā 27. numura vāka bija attēlota smaidoša sieviete ar Jāņu vainagu galvā.


Atpūta 823. numurs 1940. gada 9. augustā.jpg|1940. gada 9. augustā
Atpūta 825. numurs 1940. gada 23. augustā.jpg|1940. gada 23. augustā
Atpūta 826. numurs 1940. gada 30. augustā.jpg|1940. gada 30. augustā
Atpūta 1. numurs 1940. gada 27. decembrī.jpg|1940. gada 27. decembrī
Atpūta 4. numurs 1941. gada 17. janvārī.jpg|1941. gada 17. janvārī
Atpūta 9. numurs 1941. gada 21. februārī.jpg|1941. gada 21. februārī
Atpūta 19. numurs 1941. gada 30. aprīlī.jpg|1941. gada 30. aprīlī
Atpūta 23. numurs 1941. gada 30. maijā.jpg|1941. gada 30. maijā
Atpūta 26. numurs 1941. gada 20. jūnijā.jpg|1941. gada 20. jūnijā
Atpūta 27. numurs 1941. gada 27. jūnijā.jpg|1941. gada 27. jūnijā


## Redakcijas darbinieki
[thumb|Žurnāla Atpūta izdevēji un redakcija. Sēž izdevēji Antons Benjamiņš un Emīlija Benjamiņa. Stāv no kreisās: redaktori [Jūlijs Lācis un Jānis Kārkliņš, atbildīgais redaktors Ernests Arnis, grafiskais redaktors Alberts Prande (pēc 1931).]]
Jānis Kārkliņš (1924–1937, Mākslas nodaļas vadītājs), Jūlijs Lācis (1924–1940), Pēteris Grūbe (1924–1939. gada jūnijs), Jānis Ziemeļnieks (1925–1930), Reinholds Kasparsons (1926?–1927? – konsultants mākslas jautājumos), Нermanis Matisons (1927. gada 14. augusts – 1932. gads, Šaha nodaļas vadītājs), Alberts Prande (1931–1937, Ilustrāciju nodaļas vadītājs), Jānis Plaudis (1937–1941. gada maijs), Arvīds Grigulis (1940. gada septembris–oktobris, redakcijas sekretārs), Fricis Apšenieks (1940. gada augusts–1941. gada aprīlis, Šaha nodaļas vadītājs), Vladimirs Petrovs (1941. gada maijs–jūnijs, Šaha nodaļas vadītājs), Egils Hermanovskis (1941 – Ilustrāciju nodaļas vadītājs), Aleksandrs Čadarainis (pseid. Aleksandrs Čaks, 1941. gada maijs–jūnijs, tehniskais redaktors).

## Atsauces

## Ārējās saites

* Žurnāla arhīvs LNB Digitālajā bibliotēkā